L 315/8
LT
Europos Sąjungos oficialusis leidinys
2022 12 7
2 straipsnis Terminų apibrėžtys Šiame reglamente vartojami terminai „žemės ūkio valda“, „bendros žemės ūkio paskirties žemės vienetas“, „sutartinis ūkinis gyvūnas“ ir „naudojamos žemės ūkio naudmenos“ apibrėžti atitinkamai Reglamento (ES) 2018/1091 2 straipsnio a, b, d ir e punktuose.
Be to, vartojamos šios terminų apibrėžtys: 1.
žemės ūkio veikla – žemės ūkyje vykdoma ekonominė veikla pagal Europos Parlamento ir Tarybos reglamentą (EB) Nr.
1893/2006 (21), priskiriama A.01.1, A.01.2, A.01.3, A.01.4, A.01.5 grupėms arba A.01.6 grupės pogrupiui „Žemės ūkio paskirties žemės priežiūra, siekiant išlaikyti ją geros agronominės ir ekologinės būklės“ Sąjungos ekonominėje teritorijoje kaip pagrindinė arba antrinė veikla; kiek tai susiję su į A.01.49 klasei priskiriama veikla, įtraukta tik šių rūšių veikla: „Puslaukinių ir kitų gyvų gyvūnų auginimas ir veisimas“, išskyrus vabzdžių auginimą, ir „Bitininkystė ir bičių medaus bei vaško gavyba“;
2.
pieno įmonė – įmonė arba žemės ūkio valda, kuri perka pieną arba tam tikrais atvejais pieno produktus ir iš jų gamina pieno produktus; tai taip pat taikoma ir įmonei, kuri superka pieną ar grietinėlę, kad visą ar dalį jų neperdirbus perduotų kitoms pieno įmonėms;
3.
skerdykla – oficialiai įregistruota ir patvirtinta įmonė, turinti leidimą skersti ir darinėti gyvūnus, kurių mėsa skirta maistui;
4.
perykla – kiaušinių inkubavimo, perinimo ir paukščių jauniklių tiekimo įmonė;
5.
stebėjimo vienetas – identifikuojamas vienetas, apie kurį gali būti gaunami duomenys;
6.
sritis – vienas arba keli duomenų rinkiniai, kurie aprėpia konkrečias temas;
7.
tema – rinktinos informacijos apie stebėjimo vienetus turinys; kiekvieną temą sudaro viena arba daugiau potemių;
8.
potemė – išsamus rinktinos informacijos apie stebėjimo vienetus turinys, susijęs su konkrečia tema; kiekvieną potemę sudaro vienas arba daugiau kintamųjų rodiklių;
9.
augalų apsaugos produktai – naudotojui tiekiamos formos produktai, kurie susideda iš veikliųjų medžiagų, kaip nurodyta Reglamento (EB) Nr. 1107/2009 2 straipsnio 2 dalyje, apsauginės medžiagos, kaip nurodyta to reglamento 2 straipsnio 3 dalies a punkte, arba sinergikliai, kaip nurodyta to reglamento 2 straipsnio 3 dalies b punkte, arba kurių sudėtyje yra tokių medžiagų ir kurie yra skirti naudoti viena iš to reglamento 2 straipsnio 1 dalyje nurodytų naudojimo paskirčių;
10. duomenų rinkinys – vienas ar keli suvestiniai kintamieji rodikliai, pateikti struktūruota forma; 11.
kintamasis rodiklis – stebėjimo vieneto charakteristika, kuriai gali būti būdinga daugiau nei viena tam tikro verčių rinkinio vertė; 12. iš anksto patikrinti duomenys – valstybių narių pagal bendrai sutartas tvirtinimo taisykles, jei jos yra, patikrinti duomenys; 13. ad hoc duomenys – tam tikru laiku naudotojus ypač dominantys duomenys, neįtraukti į reguliariai renkamų duomenų rinkinius; 14. administraciniai duomenys – duomenys, gauti iš ne statistikos šaltinio (paprastai – viešosios ar privačios įstaigos), kurio pagrindinė paskirtis nėra teikti statistinius duomenis; 15. metaduomenys – informacija, kuri reikalinga naudoti ir aiškinti statistiką ir kuria struktūrizuotai apibūdinami duomenys; 16. profesionalus naudotojas – asmuo, kuris naudoja augalų apsaugos produktus vykdydamas savo profesinę veiklą, įskaitant operatorius, technikus, darbdavius bei savarankiškai dirbančius asmenis, dirbančius žemės ūkio sektoriuje.
(21) 2006 m. gruodžio 20 d. Europos Parlamento ir Tarybos reglamentas (EB) Nr.
1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).